CELEX: 62008CN0511
Language: hu
Date: 2008-11-25 00:00:00
Title: C-511/08. sz. ügy: A Bundesgerichtshof (Németország) által 2008. november 25-én benyújtott előzetes döntéshozatal iránti kérelem – Verbraucherzentrale Nordrhein-Westfalen e.V. kontra Handelsgesellschaft Heinrich Heine GmbH

7.2.2009   
            
            
               HU
            
            
               Az Európai Unió Hivatalos Lapja
            
            
               C 32/19
            
         A Bundesgerichtshof (Németország) által 2008. november 25-én benyújtott előzetes döntéshozatal iránti kérelem – Verbraucherzentrale Nordrhein-Westfalen e.V. kontra Handelsgesellschaft Heinrich Heine GmbH
   (C-511/08. sz. ügy)
   (2009/C 32/30)
   Az eljárás nyelve: német
   A kérdést előterjesztő bíróság
   Bundesgerichtshof (Németország)
   Az alapeljárás felei
   
      Felperes és ellenérdekű fél a felülvizsgálati eljárásban: Verbraucherzentrale Nordrhein-Westfalen e.V.
   
      Alperes és felülvizsgálati kérelmet előterjesztő fél: Handelsgesellschaft Heinrich Heine GmbH
   Az előzetes döntéshozatalra előterjesztett kérdés
   Úgy kell-e értelmezni a távollevők között kötött szerződések esetén a fogyasztók védelméről szóló, 1997. május 20-i 97/7/EK európai parlamenti és tanácsi irányelv (1) 6. cikke (1) bekezdésének második mondatát és (2) bekezdését, hogy azokkal ellentétes az olyan tagállami szabályozás, amely alapján az áruk megküldésének költségei akkor is a fogyasztóra háríthatók, ha a fogyasztó elállt a szerződéstől?
   
      (1)  HL L 144., 19. o.; magyar nyelvű különkiadás 15. fejezet, 3. kötet, 319. o.